Luigi Facta
<s>Luiđi Fakta (; Pinerolo, 16. novembar 1861 — Pinerolo, 5. novembar 1930) je bio italijanski političar, novinar i poslednji premijer Italije pre vladanja Benita Musolinija.</s>

<s>Biografija 
Fakta je rođen u Pinerolu u Italiji.</s>

<s>Studirao je pravo, a kasnije je postao novinar.</s><s>Ušao je u politiku 1892. kada je izabran za poslanika u skupštini Pinerola, mesto koje je držao sledećih 30 godina.</s><s>Fakta je bio podsekretar pravde i unutrašnjih poslova tokom većine svog boravka u skupštini.</s><s>Bio je i ministar finansija od 1910-1912 i ponovo od 1917-1924.</s><s>Po izbijanju Prvog svetskog rata, Fakta se zalagao za neutralnost Italije, ali je podržao svoju zemlju kada je 1915. godine ušla u rat na strani Antante.</s><s>Njegov sin je poginuo u ratu, a Fakta je rekao da je ponosan što mu je sin poginuo za državu.</s>

<s>Na mesto premijera je došao u februaru 1922. godine.</s><s>U to vreme u Italiji je bio politički nemir.</s><s>Musolini je sa fašistima krenuo u Marš na Rim.</s><s>U julu 1922. godine, Fakta je dobio otkaz jer se nije uspešno obračunao sa fašistima.</s><s>Međutim, niko drugi nije uspeo da napravi vladu, pa je ponovo izabran za premijera od strane kralja Viktora Emanuela III.</s>

<s>Fakta se nije javno suprotstavio Musoliniju, iako je kasnije javno tražio njegovu ostavku i sporo je reagovao na pobunjeničke stavove u stanovništvu.</s><s>Kada je napokon reagovao na nastalu situaciju, proglasio je vanredno stanje.</s><s>Kralj Viktor Emanuel III nije hteo da se proglasi vanredno stanje plašeći se građanskog rata, pa je otpustio Faktu sa mesta premijera i stavio Musolinija na njegovo mesto.</s><s>1924. kralj ga je postavio za senatora.</s>

<s>Fakta je 1930. godine umro u Pinorelu, gradu u kojem se i rodio.</s><s>Za njega je među stanovništvom ostao utisak o popustljivom lideru koji se nije borio za svoje principe i zajedno sa kraljem Viktorom Emanuelom III je postao glavni krivac za Muoslinijevo preuzimanje vlasti.</s>

<s>Spoljašnje veze</s>

<s>Italijanski političari
Premijeri Italije</s>

